《暮春即事》
宋代·高斯得

皇天列四运，懿兹暮春熙。
和风著风物，观物令心台。
如何魏晋后，词人总凄凄。
退之颇知道，及此尤伤悲。
宁非构淹留，叹老还嗟卑。
哀乐缘外感，安能识天时。
不见鲁中狂，陶然浴清沂。
问渠乐何事，无言对春晖。
人亡已千年，叹息将安归。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。